વાંકાનેરના જેતપરડા રોડ પર બનતા સિરામિક ફેક્ટરીએ નવો બનેલ ચેકડેમ તોડી પાડેલ જેની લેખિત ફરિયાદ વાંકાનેર ટીડીઓને કરવામાં આવતાં અંદાજિત બે વર્ષ પહેલાં ટીડીઓ દ્વારા તે સિરામિક ફેક્ટરી વિરુદ્ધ તપાસ હાથ ધરેલ અને સરકારી મિલકતને નુકસાન સબબ તેમની પાસેથી રિકવરી કરવાં અને ફોજદારી ફરિયાદ દાખલ કરવાં ગ્રામ પંચાયતને હુકમ કરેલ પરંતુ આજ સુધી ગ્રામ પંચાયત દ્વારા તે સિરામિક કંપની પર કોઈ પગલાં લેવામાં આવેલ નથી અને ટીડીઓ ના હુકમનો ગ્રામ પંચાયત દ્વારા કોઈ અમલવારી કરવામાં ન આવતાં એવું લાગી રહ્યું છે કે જાણે ઉચ્ચ અધિકારીઓનો કોઈ ડર રહ્યો નથી.